Uchadigan Audi ishlanmalari bilan bolalar shug‘ullanadi

Germaniyadagi “Kidzaniya” o‘yinli ta’lim bog‘ida Audi avtomobil dizayni bolalar markazi ochildi. Bu haqda Eurasia Diary xabar bermoqda.

Maxsus uskuna yordamida bolalar konsept-karlar yaratishi, sinovlar o‘tkazishi hamda kelajak avtomobillari uchun interyer ishlab chiqishi mumkin bo‘ladi. Konsept-karlarning uch varianti yaratiladi: sayohat mashinasi, oilaviy avtomobil va shahar konsepti. Asosiy shart — bu shunchaki avtomobil emas, kelajakning uchuvchi trasport vositasi bo‘lishi lozim.
Shuningdek, markazda poyga trassasi hamda texnik xizmat ko‘rsatish zonasi jihozlanadi. U yerda haqiqiy Audi misolida transport vositalari tuzilishi va ishlash prinsiplarini o‘rganish mumkin bo‘ladi.